open-index/open-wikipedia-markdown huggingface dataset:
Delfoissa olevasta E-kirjaimesta

**Delfoissa olevasta E-kirjaimesta** (, ) on Plutarkhoksen *[[Moralia]]*-kokoelmaan (kirja V, 27) kuuluva tutkielma, jonka aiheena on Apollonin temppeliin Delfoihin kaiverrettu E-kirjain.

Eräiden muiden tunnettujen kirjoitusten, kuten *[[gnothi seauton|gnōthi seauton]]* (”tunne itsesi”) ja *mēden agan* (”kohtuus kaikessa”), lisäksi temppelin seinään oli kaiverrettu suurikokoinen E-kirjain eli epsilon. Se on kreikkalaisen kirjaimiston viides kirjain ja lausuttiin alun perin *”ei”*. Kirjoitus oli peräisin Kreikan arkaaiselta ajalta, ja myöhemmin sen merkityksestä ei ollut enää tietoa. Siksi Plutarkhos kirjoitti aiheesta tutkielman.

## Sisältö

Plutarkhoksen tutkielma aiheesta on muodoltaan dialogi. Siinä keskustelevat Plutarkhos itse, hänen opettajansa Ammonios, veljensä Lamprias ja ystävänsä Theon sekä ateenalainen Eustrofos ja temppelin pappi Nikandros. Plutarkhos esittää tutkielmassaan seitsemän mahdollista selitystä sille, miksi kirjain oli kaiverrettu temppeliin:

# Temppelissä olevat kirjoitukset olivat peräisin Kreikan ”seitsemän viisaan” nimellä tunnetuilta miehiltä. Plutarkhos sanoo, että joidenkin mukaan viisaisiin kuuluivat kuitenkin vain Khilon, Thales, Solon, Bias ja Pittakos, kun taas Kleobulos ja Periandros olivat saaneet asemansa viisaiden joukossa vääryydellä. Epsilon edustaa lukuarvoa viisi. Delfoin kirjoitus olisi näin ollut näiden viisaiden vihjaus siitä, että heitä on todellisuudessa vain viisi.
# Epsilon on aakkoston toinen vokaali. Aurinko on järjestyksessä toinen planeetta (eli toinen maata kiertävä taivaankappale Kuun jälkeen), ja Aurinko yhdistetään Apolloniin.
# Kreikan kielen sana *ei* tarkoittaa ”jos” ja kysyvää päätettä ”-ko”, ”-kö”. Ihmiset tulevat temppeliin kysyäkseen oraakkelilta, onnistuvat*ko* he tai pitäisi*kö* heidän tehdä niin-ja-niin.
# Sanaa ”jos” käytetään jumalalle osoitetuissa rukouksissa ja toiveissa.
# Sana ”jos” on välttämätön logiikassa syllogismien muodostamisessa. 
# Luku viisi on tärkein luku matematiikassa, fysiologiassa, filosofiassa ja musiikissa. Muun muassa Platonin kappaleita on viisi.
# Kreikan kielen sana *ei* tarkoittaa ”sinä olet”. Sanat on osoitettu Apollonille, osoituksena siitä, että tämä on ikuinen.

Myöhemmässä tutkimuksessa Plutarkhoksen antamia selityksiä on pidetty epätyydyttävinä ja mielikuvituksekkaina, jopa mahdottomina. A. Trevor Hodgen mukaan temppeli on mahdollisesti omistettu alun perin maalle (Ge eli Gaia) ja kirjoituksen ”GE” ensimmäinen kirjain on kadonnut jo varhain.

## Lähteet

## Kirjallisuutta

* Plutarch: *The E at Delphi*. Teoksessa  Kreikankielinen alkuteksti ja englanninkielinen käännös.

## Aiheesta muualla

* Πλούταρχος: Περί του Ει του εν Δελφοίς 
* Plutarch: *[http://penelope.uchicago.edu/misctracts/plutarchE.html On the 'E' at Delphi]*
Kum Nye

**Kum Nye** (tiibetiläisittäin sKu-mNyé) on tiibetinbuddhalainen joogan ja Taijin kaltainen liikeharjoitus. Kum Nye jakautuu useisiin lajisuuntiin.
## Historia

Kum Nye syntyi muinaisessa tiibetiläisessä esibuddhalaisessa bön-kulttuurissa. Fyysisenä harjoituksena sitä opetettiin selviytymiskeinona vihamielisessä ympäristössä.

Sotureiden piiristä Kum Nye omaksuttiin Dur bön -perinteiden muillekin osa-alueille. Kun buddhalaisuus tuli Tiibetiin, kum nye omaksuttiin siellä osaksi harjoituksia.

## Lähteet

* http://www.taistelija.net/sali_lajit.html
Coitus a mamilla

**Coitus a mamilla**  eli **rintojen väliin nainti** on seksuaalista kanssakäymistä, jossa penistä liikutellaan edestakaisin naisen rintojen välissä samalla, kun nainen puristaa niitä yhteen. Stimulointia voidaan jatkaa siihen asti, kunnes mies saa siemensyöksyn. Usein toimintaa harjoitetaan yhtenä esileikin muodoista ennen varsinaista yhdyntää. Rintojen väliin rakasteluun voi yhdistää myös suuseksin.

## Katso myös
*Luettelo seksiasennoista

## Lähteet
Keisarillisen Rooman historia

**Keisarillisen Rooman historia** () on roomalaisen historioitsijan senaattori Tacituksen toinen pääteos. *Keisarillisen Rooman historia* kertoo keisari Tiberiuksen valtaannoususta vuonna 14 aina Neron kuolemaan. Kirjoja teoksessa oli ilmeisesti kuusitoista mutta osia kirjoista 5. ja 16. puuttuu, ja kirjat 7–10 puuttuvat kokonaan. 

Teoksen nimi *Annales* on käsikirjoituksissa *Ab excessu divi Augusti*. Nimi *Annales* eli vuosikirjat on peräisin 1500-luvulta. Annaalit on kuvaileva nimi kirjoille, jotka kirjasivat maailman tapahtumia aikajärjestyksessä vuosi vuodelta. Suomeksi teos ilmestyi nimellä *Keisarillisen Rooman historia* vuonna 1969 Antiikin klassikot -sarjassa.

Tacitus oli itse nuori keisari Neron aikana, joten hän kirjoittaa tapahtumista, jotka ovat tapahtuneet lähellä hänen omaa aikaansa. Tacitus kuvaa muun muassa kristinuskon alkuvaiheita.

## Kirjallisuutta
### Suomennos

* 

## Aiheesta muualla

* Tacitus: *[http://classics.mit.edu/Tacitus/annals.html The Annals]*. Internet Classics Archive. 
* Saarikoski, Saska: Vahtikoira paljastaa keisarien rötökset. *Helsingin Sanomat* 6.12.2009.
Nenäfetisismi

**Nenäfetisismi** eli **nasofilia** on seksuaalinen fetisismi, jossa seksuaalinen kiinnostus kohdistuu tietyn näköisiin neniin tai esimerkiksi sieraimiin. Se on partialismi eli tiettyyn tarkkaan ruumiin osaan kohdistuva fetisismi. Fetisismi voi ilmetä haluna olla fyysisessä kosketuksessa tietynlaisen nenän kanssa tai fantasioina penetroida sieraimia. Eräisiin fantasioihin saattavat kuulua esimerkiksi tekonenät.

## Lähteet
Dub (Skotlanti)

**Dub** (*Dub mac Maíl Coluim*, myös **Dubh** tai **Duff** k. 966) oli Skotlannin kuningas. Hän oli Malcolm I:n poika. Edellisen kuninkaan, Malcolmin pikkuserkun Indulfin poika Culen yritti riistää häneltä kruunun kahdesti, ja onnistui jälkimmäisellä kerralla Morayssa.

## Lähteet
Culen

**Culen** (*Cuilén mac Illuilb* k. 971) oli Skotlannin kuningas keskiajalla. Hän oli kuningas Indulfin poika, mutta Indulfin kuoltua kruunu meni vanhimmalle miespuoliselle sukulaiselle Dubille silloisen vallanperimyslain mukaan. Culen onnistui riistämään kruunun Dubilta, mutta menetti itse henkensä viisi vuotta myöhemmin Lothianissa taistelussa Strathclyden kuningasta vastaan. Culenin kuoltua hänen veljensä Amlaíb ja Dubin veli Kenneth kiistelivät vallasta, lopulta Kenneth surmasi Amblaibin vuonna 977

## Lähteet
Henry Forssell

**Henry Forssell** (s. 25. joulukuuta 1947) on suomalainen entinen jalkapalloilija.

Puolustajana pelanneen Forssellin kasvattajaseura oli Malmin Palloseura, josta hän siirtyi HIFK:n riveihin. HIFK putosi Mestaruussarjasta kauden 1966 päätteeksi ja vuotta myöhemmin Forssell siirtyi Helsingin Jalkapalloklubiin. Forssell pelasi HJK:ssa 13 kautta, joiden aikana hän voitti Suomen mestaruuden vuosina 1973 ja 1978. Hän pelasi uransa aikana kaikkiaan 287 pääsarjaottelua, joissa hän teki 19 maalia. Forssell valittiin HJK:n 90-vuotisjuhlien yhteydessä seuran Hall of Fameen.

Maajoukkueessa Forssell pelasi 15 ottelua.

## Lähteet
* 

### Viitteet
Kenneth II

**Kenneth II** (*Cináed mac Maíl Choluim* 932–995)  oli Skotlannin kuningas keskiajalla. Hän oli  kuningas Malcolm I:n poika ja Dubin veli. Edellisen kuninkaan Culenin kuoltua tämän veli Amlaíb ja Kenneth kiistelivät vallasta. Lopulta Kenneth surmasi Amblaibin vuonna 977. Iso osa Kennethin valtakautta kului konflikteissa. Englantilaiset hyökkäilivät etelästä, viikingit ja pienet klaanipäälliköt pohjoisesta. Kenneth vahvisti suhteitaan Irlantiin menemällä naimisiin sikäläisen prinsessan kanssa.

## Lähteet
Konstantin III (Skotlanti)

**Konstantin III** (*Causantín mac Cuiléin*, 971–997) oli Skotlannin kuningas keskiajalla. Hän oli kuningas Culenin poika ja nousi valtaan surmaamalla edeltäjänsä, pikkuserkkunsa Kenneth II:n. Hän hallitsi vain kaksi vuotta ja sai surmansa taistelussa Rathinveramonissa lähellä Edinburghia.

## Lähteet
Mikk Pahapill

**Mikk Pahapill** (s. 18. heinäkuuta 1983 Kuressaari) on virolainen moniottelija. Hänen ennätyksensä kymmenottelussa on 8298 pistettä, jonka hän saavutti sijoittuessaan neljänneksi Barcelonan EM-kilpailuissa 2010. Pahapilliä valmentaa entinen seitsenottelija sekä vuoden 1997 MM-pronssimitalisti Remigija Nazarovienė. 

Pahapillin suurin saavutus arvokisoissa on seitsenottelun sisäratojen EM-kulta Torinosta 2009. Hän otteli mestaruussarjassa ennätyspisteensä 6362. Vuonna 2002 Pahapill oli 19-vuotiaiden MM-kilpailuissa yhdeksäs. Helsingin MM-kilpailuissa 2005 hän oli kahdestoista, Pekingin olympialaisissa 2008 yhdestoista, Pariisin sisäratojen EM-kilpailuissa 2011 kolmastoista ja Daegun MM-kilpailuissa 2011 yhdeksäs.

Pahapill on 196 senttimetriä pitkä ja painaa 93 kilogrammaa.

## Henkilökohtaiset ennätykset

### Ulkoradat

### Sisäradat

Pahapill jäi Euroopan-mestaruussarjassaan vain 12 pistettä Erki Noolin nimissä olevasta Viron ennätyksestä.

## Lähteet
*
*Profiili tilastopaja.org 
*Profiili the-sports.org 
### Viitteet
Life With Lucy

**Life With Lucy** oli yhdysvaltalainen tilannekomediasarja, jota American Broadcasting Company esitti Yhdysvalloissa kahdeksan jakson verran vuonna 1986. Sarjan päätähtenä oli tuolloin jo 75-vuotias Lucille Ball. Sarjan katsojaluvut olivat pettymys, eikä kaikkia tehtyjä jaksoja esitetty.

Lucille Ball suostui tekemään sarjan, ainoastaan jos sarjan käsikirjoittajina toimisivat Bob Carroll Jr. ja Madelyn Davis, jotka olivat olleet käsikirjoittamassa jo Ballin 1950-luvun sarjaa *[[I Love Lucy]]a*. Lisäksi Ball halusi pitkäaikaisen yhteistyökumppaninsa Gale Gordonin mukaan sarjaan.

Sarjassa Ball esittää leskeksi jäänyttä Lucy Barkeria, joka muuttaa asumaan yhteen tyttärensä perheen kanssa. Lucy Barker omistaa puolet rautakaupasta, yhdessä edesmenneen aviomiehensä liikekumppanin Gale Gordonin esittämän Curtis MacGibbonin kanssa.

*Life With Lucyn* katsojaluvut olivat pettymys, ja kriitikoiden palaute negatiivinen. Sarjan esitykset keskeytettiin kahdeksannen jakson jälkeen, vaikka niiden lisäksi olisi valmiina ollut viisi jaksoa lisää. Sarjaa ei ole koskaan esitetty uusintana, eikä sitä myöskään ole julkaistu DVD-levyllä.

## Lähteet

## Aiheesta muualla
*Life With Lucy jaksokuvaukset
Vancouverin kansainvälinen lentoasema

**Vancouverin kansainvälinen lentoasema** (; ) on lentoasema Vancouverin metropolialueella 12 kilometriä kaupungin keskustasta, Brittiläisessä Kolumbiassa, Kanadassa. Se sijaitsee Richmondin kaupungissa.

Vuonna 2008 lentoasema oli Kanadan toiseksi vilkkain Toronton lentoaseman jälkeen, 17,8 miljoonalla matkustajalla. Lentoasemalta on useita vuoroja Aasiaan, Eurooppaan, Oseaniaan, Yhdysvaltoihin, Meksikoon, Länsi-Intiaan ja useisiin Kanadan kohteisiin. Skytrax nimitti lentoaseman parhaaksi Pohjois-Amerikan lentoasemaksi vuonna 2007, samana vuonna se säilytti Kanadan parhaan lentoaseman tittelin. Lentoasema on Air Canadan, WestJetin ja Air Transatin solmukohde.

## Lähteet

## Aiheesta muualla
Howard Da Silva

**Howard Da Silva** (oik. **Howard Silverblatt** 4. toukokuuta 1909 Cleveland, Ohio &ndash; 16. helmikuuta 1986 Ossining, New York) oli yhdysvaltalainen näyttelijä. Da Silva esiintyi muun muassa elokuvissa *[[Kersantti York]]* (1941), *Mysteerio sininen dahlia* (1946), *[[David ja Lisa]]* (1962) ja *FBI:n salaisuudet* (1977). Hän näytteli yli viidessäkymmenessä elokuvassa.

Da Silva joutui niin sanotulle Hollywoodin mustalle listalle näyttelijä Robert Taylorin epäamerikkalaista toimintaa tutkivalle komitealle antaman vapaaehtoisen todistuksen ansiosta. Da Silva itse kieltäytyi vastaamasta syytöksiin.

## Lähteet

## Aiheesta muualla
*
Gringos Locos

**Gringos Locos** -yhtye oli 1980-luvun lopun suomalaisen hard rockin vientitoivoja. 

Se teki vuonna 1988 pitkän sopimuksen Polygram Internationalin kanssa. Sopimus kariutui levy-yhtiön kansainvälisen osaston lopettamiseen. Vuonna 1989 yhtye teki Atlanticin kanssa sopimuksen, joka takasi maailmanlaajuisen levityksen *Punch Drunkille* ja antoi Atlanticille oikeuden yhtyeen viiteen seuraavaan levyyn. Gringos Locos teki Englannissa Status Quon kanssa kuuden esiintymisen kiertueen, jolla esiinnyttiin muun muassa Wembley Arenalla. Gringos Locos esiintyi myös Yhdysvalloissa.

Yhtyeen jäseniä on sittemmin nähty muun muassa Leningrad Cowboysin ja brittiläisen Wishbone Ashin riveissä.

Yhtye julkaisi neljännen albuminsa *Second Coming of Age* kesällä 2009.

## Kokoonpano
* Richard G. Johnson – laulu
* Pete (Petri) Asiala – bassokitara, taustalaulu 1987–1991
* Ben Granfelt – kitara, taustalaulu 1986–1991
* Muddy Manninen – kitara, steel-kitara, taustalaulu
* Masa Maijanen – basso, taustalaulu 1986-1987 ja 2007–
* Miri Miettinen – rummut, taustalaulu

## Julkaisut

* 
* 
* 
* 

## Lähteet

## Aiheesta muualla
*
*Ylen Elävä arkisto: Gringos Locos
Media Molecule

**Media Molecule** on Guildfordissa, Englannissa toimiva pelistudio, joka on myös kehittänyt Dreams pelimoottorin. Se perustettiin tammikuussa 2006. Media Molecule on voittanut yli 20 paras studio -palkintoa. Sony ilmoitti 2. maaliskuuta 2010 ostaneensa pelitalon ja sulauttavansa sen itseensä.

Ennen Media Moleculen perustamista vuonna 2005 pelitalo teki Ragdoll Kung fu -pelin. Ensimmäinen Media Moleculen peli LittleBigPlanet julkaistiin 2008, ja siitä tuli yksi PlayStation 3 -konsolin tunnetuimmista peleistä. Se voitti useita vuoden peli -palkintoja. Media Molecule on kehittänyt peliin myös runsaasti PlayStation Storesta ladattavaa DLC-lisäsisältöä. Pelin jatko-osa, LittleBigPlanet 2 ilmestyi 19. tammikuuta 2011.

## Media Moleculen pelit
* *[[LittleBigPlanet]]*
* *LittleBigPlanet* (PlayStation Portable -versio, yhteistyössä SCE Cambridge Studion kanssa)
* *[[LittleBigPlanet 2]]*
* *[[LittleBigPlanet]](PS Vita)
* *LittleBigPlanet 3'' (yhteistyössä Sumo Digitalin kanssa)

## Pelimoottorit

* Dreams

## Aiheesta muualla
* Profiili MobyGamesissä 
*Media Moleculen kotisivut
*LittleBigPlanetin kotisivut
Pasi Sinikunnas

**Pasi ”Basso” Sinikunnas** (s. 11. heinäkuuta 1967 Jyväskylä) on entinen suomalainen jääkiekkoilija. Hän edusti pääosan urastaan jyväskyläläisiä Diskosta ja JYPiä. Kausina 1992–1995 hän oli lyhyen aikaa myös SM-liigan Reipas Lahdessa, ensimmäisen divisioonan Kokkolan Hermeksessä ja toisen divisioonan Kotkan Titaaneissa. Kaudella 1996–1997 hän teki Diskoksessa kakkosdivisioonan yhden kauden piste-ennätyksen tehtyään 36:ssa ottelussa tehopisteet 64+86=150.

## Lähteet
*
Hospitaaliveljeskunta

**Hospitaaliveljeskunnat** eli hospitaliitit (, vieraanvarainen) olivat katolisia järjestöjä, jotka hoitivat köyhiä, sairaita ja pyhiinvaeltajia. Myös samankaltaisia naisjärjestöjä on perustettu. Varhaisimmat veljeskunnat perustettiin jo ristiretkiaikaan varhaiskeskiajalla. Tällaisia hengellisiä järjestöjä olivat esimerkiksi Antonius-veljeskunnat, Pyhän Hengen veljeskunta ja johanniitat, joista myöhemmin tuli maltalaisritarikunta.

## Lähteet
Charles Darwin -yliopisto

**Charles Darwin -yliopisto** on australialainen vuonna 2004 perustettu yliopisto, joka perustettiin yhdistämällä kaksi Pohjoisterritorion yliopistoa. Opiskelijoita yliopistolla on 7857 ja henkilökuntaa 347. 

Vuodesta 2019 lähtien yliopiston rehtorina on toiminut entinen Paul Henderson, joka on aikaisemmin toiminut mm. Pohjoisterritorion pääministerinä.

## Lähteet
Kallioisen voimalaitos

**Kallioisen voimalaitos** on Sotkamon reitin Ontojoessa sijaitseva vesivoimalaitos. Kajaani Oy aloitti voimalaitoksen rakentamisen vuonna 1955 ja se valmistui vuonna 1957. Voimalaitos on alempana reitin toisesta voimalaitoksesta ja se on ns. kanavavoimalaitos. Voimalaitoksen on suunnitellut Eino Pitkänen. Voimalaitoksen omistaa UPM Energia ja se on peruskorjattu vuonna 2001. Voimalaitosta ohjattiin aiemmin Kajaanin tehtaiden höyryvoima-asemalta. Sitä ennen oli laitoksella jatkuva kolmivuoropäivystys. Pikkuhiljaa automaation tultua siirryttiin ohjaamaan voimalaa Katerman voimalaitokselta käsin 24/7.

## Tekniset tiedot
* Teho 13,5 MW 
* Putouskorkeus 9 m
* Vuosienergia 43&nbsp;000 MWh
* 1 kpl 16&nbsp;500 hv suomalainen pysty-Kaplan-koneisto vuodelta 1956
* Generaattori 12&nbsp;000&nbsp;kW (Strömberg)
* 10/110 kV muuntaja ABB, josta linja Katermaan

Peruskunnostettu 2001 koneistoautomaatio ja turbiini ja sen ohjauslaitteet sekä 10kV sähköpuoli.

* Turbiinin kunnostus/uusinta  Kvaerner Tamturbine Oy (nyk. GE Energy, Finland)
* Automaatio ABB

## Katso myös
* Katerman voimalaitos
* Koivukoski III
* Koivukosken voimalaitos
* Ämmäkosken voimalaitos

## Lähteet
* UPM Energia ja sellu (Interet Archivessa, tallennettu 5.3.2010

### Viitteet

## Kirjallisuutta
*Virtanen, Sakari: Yhtiöstä yksiköksi, UPM Kajaani 100 vuotta. UPM 2007. 
*Virtanen, Sakari: Kainuuseen sijoitettu. Kuvaus Kajaani Oy:n vaiheista vuoteen 1945. Kajaani Oy 1907–1982. Ensimmäinen osa,  1982. (75-vuotisjuhlajulkaisu)
*Virtanen, Sakari: Puusta elävä. Kajaani Oy:n vaiheita vuodesta 1946. Kajaani Oy 1907–1982. Toinen osa, 1985. (75-vuotisjuhlajulkaisu)
*Tuovinen, Paavo: Kehityksen kuvat - Kajaani Oy 1907-1982. 1982.
*Huovinen, Veikko: Kajaani Oy 70 vuotta 1977. Kajaani Oy 1977.
*Kukkonen, Otso: Kajaani Oy 1907-1967. Kajaani Oy, 1967.
*Susitaival, Paavo: Kajaani Oy 1907-1957. (50-vuotisjuhlajulkaisu)
Charles Darwinin kansallispuisto

**Charles Darwinin kansallispuisto** on Australian Pohjoisterritoriossa sijaitseva vuonna 1998 perustettu kansallispuisto. Se sijaitsee neljä kilometriä Darwinin kaupungista kaakkoon.

Kansallispuiston alueella on toisen maailmansodan Tyynenmeren sodan aikaisia betonibunkkereita, joista yksi on muutettu matkailijakeskukseksi ja sodanaikaisten tavaroiden näyttelytilaksi (WWII Display). Kansallispuistosta on myös hyvät näkymät Darwinin kaupunkiin.

## Lähteet
Klef

**Klef** (**Cleph**) oli langobardien kuningas 572–574. Hän oli langobardit Italiaan johdattaneen Alboinin poika. Klefin ollessa kuninkaana langobardit ottivat haltuunsa koko Pohjois-Italian. Hän valloitti Toscanan ja ulotti langobardien valtapiirin jo lähelle Bysantin Italian alueiden keskusta Ravennaa.

Klefin kuninkuus jäi kuitenkin lyhytaikaiseksi. Omat miehet surmasivat hänet vain puolitoista vuotta kestäneen valtakauden jälkeen.  Klefin kuolemaa seurasi kymmenen vuoden interregnum, joka tunnetaan ”herttuoiden valtakautena”. Vuonna 584 valtaistuimelle nousi viimein Klefin poika Authari.

## Lähteet
*

### Viitteet
Margaret Kelly-Hohmann

**Margaret Mary Kelly-Hohmann** () on brittiläinen entinen uimari ja olympiamitalisti. Kelly-Hohmann voitti Moskovan kesäolympialaisissa 1980 olympiahopeaa 4&nbsp;×&nbsp;100 metrin sekauintiviestissä, yhdessä Helen Jamesonin, June Croftin ja Ann Osgerbyn kanssa. Urallaan Kelly-Hohmann kilpaili yhteensä kolmissa olympialaisissa, Montréalissa 1976, Moskovassa 1980, sekä kahdeksan vuoden tauon jälkeen Soulissa 1988, sijoittuen 100 metrin rintauinnissa sijalle 20.

Kelly-Hohmannin ainoa henkilökohtainen arvokilpailumitali oli 100 metrin rintauinnin MM-pronssi, jonka hän saavutti pitkän radan MM-kilpailuista 1978 Länsi-Berliinistä. Kelly-Hohmann on 170 senttimetriä pitkä ja painoi uintiurallaan 57 kilogrammaa.

## Lähteet
Matti Hokkanen

**Matti Allan Hokkanen** (7. joulukuuta 1940 Pylkönmäki – 20. tammikuuta 2011) oli suomalainen rajakersantti ja kirjailija. Pientilalla syntynyt Hokkanen työskenteli muun muassa metsätyömiehenä ja rajavartiostossa.

Hokkanen sai ensimmäisen palkinnon WSOY:n *Lukijan ääni* -kirjoituskilpailussa ja hänen voittanut kirjoituksensa julkaistiin *Vuosirengas 78* -kirjassa. Kirjoituksessaan *Väinö Linna tuli kylälle* Hokkanen arvioi lukemiaan Väinö Linnan kirjoja. Kirjojen ohella Hokkanen kirjoitti myös eräkertomuksia muun muassa Eränkävijä- ja Metsästys ja kalastus -lehtiin.

Hokkanen syntyi Pylkönmäellä, mutta muutti Helsinkiin kouluttautuen rajavartiostotehtäviin. Helsingistä Hokkanen muutti Kuhmoon rajamieheksi vuonna 1964. Hokkanen kuoli vuonna 2011. Hänet on haudattu Helsingissä Malmin hautausmaalle.

## Teoksia
* *Rajaloikkari*, romaani. Weilin & Göös, 1981.
* *Rajavääpelin syksy*, romaani. Weilin & Göös, 1982.
* *Nuoruuden hanhet*, eräkertomuksia. Weilin & Göös, 1983.
* *Isänsä poika*, romaani.  Weilin & Göös, 1984.
* *Haltti-Reinon hirvenlihat*. Gummerus, 1989.

## Lähteet
* 

### Viitteet

## Aiheesta muualla
Matti Allan Hokkanen, FamilySearch https://www.familysearch.org/fi/tree/person/details/LZ2Z-KD6
John Rambo (poliitikko)

**John Rambo** (1661 Philadelphia, Pennsylvania, Uudet-Alankomaat – 17. lokakuuta 1741 Gloucesterin piirikunta, New Jersey) oli amerikkalainen poliitikko, nuorin ruotsalaisen maahanmuuttajaperheen kahdeksasta lapsesta. John Rambo oli ensimmäinen ruotsalainen maahanmuuttaja, joka valittiin New Jerseyn valtuustoon. Hän toimi myös Gloucester Countyn oikeuden tuomarina vuodesta 1695 vuoteen 1697. Vuonna 1685 Rambo meni naimisiin Brigitta Cockin kanssa. He saivat 11 lasta.

Rambon isä, Peter Gunnarsson Rambo (1612 Göteborg, Ruotsi – 1698 Pennsylvania), oli yksi Uuden Ruotsin ensimmäisistä kolonisteista.
Maailmanennätysten kehittyminen 100 metrin rintauinnissa

**Maailmanennätyksiä 100 metrin rintauinnissa** pitkällä radalla on kirjattu ylös vuodesta 1907 miehissä ja vuodesta 1921 naisissa. Lyhyen radan ennätyksien kirjaamisen Kansainvälinen uimaliitto aloitti vuonna 1993. 

## Miehet
### Pitkä rata

### Lyhyt rata

## Naiset
### Pitkä rata

### Lyhyt rata

## Huomautukset
Giancarlo Antognoni

**Giancarlo Antognoni** (s. 1. huhtikuuta 1954 Marsciano, Italia) on italialainen jalkapalloilija. 

Antognoni oli pelipaikaltaan keskikenttäpelaaja. Hän pelasi yleensä hyökkäävässä roolissa.

Antognoni voitti Italian riveissä maailmanmestaruuden vuonna 1982. Seuratasolta hänet muistetaan parhaiten Fiorentinasta.

## Ura
Antognoni pelasi Fiorentinan riveissä Serie A:ssa vuosina 1972–1987. Hän toimi myös pitkään seuran kapteenina. Antognonia pidetään yhtenä Fiorentinan historian parhaista pelaajista. Hän voitti seuran riveissä Italian cupin vuonna 1975.

Vuosina 1970–1972 Antognoni edusti Serie D:ssä Astia. Vuosina 1987–1989 hän edusti Sveitsin pääsarjassa Lausanne-Sportia.

Italian maajoukkueessa Antognoni pelasi 73 ottelua ja teki niissä kaksi maalia vuosina 1974–1983. Hän toimi myös Italian kapteenina. Antognoni edusti Italiaa MM-kilpailuissa vuosina 1978 ja 1982 sekä EM-kilpailuissa vuonna 1980. Hän ei pelannut vuoden 1982 MM-loppuottelussa loukkaannuttuaan välieräottelussa Puolaa vastaan.

## Lähteet
Tuija Hyyrynen

**Tuija Hyyrynen** (s. 10. maaliskuuta 1988 Helsinki) on pelaajauransa vuoden 2022 syksyllä lopettanut suomalainen jalkapalloilija. Hän pelasi puolustajana italialaisessa Juventuksessa ja Suomen maajoukkueessa.

Hyyrynen voitti HJK:ssa kolmesti Suomen cupin vuosina 2006–2008. Naisten maajoukkueeseen Hyyrynen nousi ensi kerran vuonna 2007 ja hän pelasi 121 maaottelua. Ensimmäisen maaottelumaalinsa hän teki kesäkuussa 2014 MM-karsintaottelussa Bulgariaa vastaan ja toisen kesäkuussa 2018 MM-karsintaottelussa Serbiaa vastaan. Hän oli mukana Suomen nuorten joukkueessa alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006. Naisten EM-kilpailuissa 2009 hän pelasi kaksi ottelua ja EM-kilpailuissa 2013 täyden ajan Suomen jokaisessa kolmessa ottelussa.

Hyyrynen siirtyi kaudeksi 2016 ruotsalaisesta Umeå IK:sta tanskalaiseen Fortuna Hjørringiin. Pelattuaan runsaan vuoden Tanskassa hän siirtyi italialaisseura Juventukseen kesällä 2017.

Juventuksen riveissä Hyyrynen voitti viidesti Italian mestaruuden.

Hyyrynen on toiminut maaliskuusta 2024 Eerikkilän urheiluopistossa asiantuntijana vastuualueenaan tyttöjalkapallon kehittäminen. Hän tekee myös väitöskirjaa Jyväskylän yliopistoon. Hän tutkii väitöskirjassaan naisten jalkapallossa esiintyviä päähän kohdistuvia iskuja ja niiden seurauksia pelaajien terveyteen.

## Saavutuksia
* Suomen mestaruus 2005 (HJK)
* Suomen cup 2006, 2007, 2008 (HJK)
* Italian mestaruus 2018, 2019, 2020, 2021, 2022 (Juventus)
* Italian cup 2019, 2022 (Juventus)
* Italian supercup 2019, 2020, 2021

## Lähteet
* 

### Viitteet
Albina Osipowich

**Albina Lucy Charlotte Osipowich Van Aiken** () oli yhdysvaltalainen uimari ja olympiavoittaja. Osipowich voitti Amsterdamin kesäolympialaisissa 1928 kultaa 100 metrin vapaauinnissa ja 4&nbsp;×&nbsp;100 metrin vapaauintiviestissä. Osipowich edusti *Boys' Club Auxiliary* -nimistä uimaseuraa.

Osipowichin aviomies oli tunnettu baseball-pelaaja Harrison van Aiken. Osipowich kuoli vain 53-vuotiaana Massachusettsissa. 

## Lähteet
Heini Mäkelä

**Heini Mäkelä** (o.s. *Tiilikainen*, s. 19. joulukuuta 1987) on suomalainen jalkapalloilija. Hän pelaa Kuopion MimmiFutiksessa ja Suomen maajoukkueessa puolustajana.

Ensiesiintymisensä naisten maajoukkueessa Mäkelä teki Skotlantia vastaan 27. elokuuta 2008. Mäkelä valittiin Suomen maajoukkueen kokoonpanoon vuoden 2009 EM-kotikilpailuihin, mutta hän joutui jättämään turnauksen väliin loukkaantumisen vuoksi. Maajoukkuemaalitilinsä Mäkelä avasi 31. maaliskuuta 2010 MM-karsintaottelussa Italiaa vastaan. Kyseinen ottelu päättyi tasatulokseen 1-1. Mäkelä kuului Suomen nuorten maajoukkueeseen alle 19-vuotiaiden EM-kisoissa 2005 Suomen selviytyessä välieriin sekä alle 20-vuotiaiden MM-kisoissa 2006.

Jalkapallon ohella Mäkelä opiskeli kätilöksi aikomuksenaan valmistua jouluun 2011 mennessä.

## Lähteet

 

## Aiheesta muualla
* Heini Mäkelä KMF:n sivustolla
* Heini Mäkelä Palloliiton sivustolla
Jousisekstetto

**Jousisekstetto** on kuudelle jousisoittimelle sävelletty kamarimusiikkiteos. Sen esittävä yhtye on jousisekstetti. Jousisekstetissä soittaa tavallisesti kaksi viulistia, kaksi alttoviulistia ja kaksi sellistiä. Tavalliseen jousikvartettoon on siis lisätty yksi alttoviulu ja yksi sello. 

Jousisekstetti ei ole yhtä yleinen kokoonpano kuin jousikvartetti. Jousisekstettoja ovat silti sävelletty lukuisia. Säveltäjien joukossa ovat Luigi Boccherini, Antonín Dvořák, Johannes Brahms, Pjotr Tšaikovski (*Firenzen muistoja* op. 70), Arnold Schönberg (*[[Verklärte Nacht]]* op. 4), Louis Spohr, Aleksandr Borodin, Nikolai Rimski-Korsakov, Eduard Franck, Frank Bridge, Erich Wolfgang Korngold, Louis Glass ja Charles Wuorinen.
Sokkia

**Sokkia Co., Ltd** on japanilainen geodeettisten kojeiden ja mittalaitteiden mm. maanmittauksessa käytettävien takymetrien valmistaja ja tuotekehittäjä, joka on perustettu vuonna 1920 Sokkisha-nimellä. Sokkia-tuotteita käytetään maailmanlaajuisesti. Sokkian Euroopan keskus sijaitsee Hollannissa. Sokkialla on jälleenmyyjiä eri puolella maailmaa. Suomessa Sokkiaa edustaa Geostar Oy.

## Aiheesta muualla
*Sokkia.com
*Sokkian Suomen edustajan Geostarin sivut
Eskolaiitti

**Eskolaiitti** on harvinainen kromioksidimineraali, joka on nimetty suomalaisen geologin, Pentti Eskolan mukaan. Mineraali on löydetty Outokummun malmiesiintymästä. Eskolaiittia esiintyy kromirikkaissa tremoliittikarsissa, metakvartsiiteissa ja kloriittijuonissa. Sitä on tavattu harvoin myös joistakin meteoriiteista.

## Lähteet

## Aiheesta muualla
* Handbook of Mineralogy: Eskolaite (pdf)
Kirkastettu yö

**Kirkastettu yö** op. 4 () on Arnold Schönbergin vuonna 1899 säveltämä kamarimusiikkiteos. Kokoonpanoltaan *Kirkastettu yö* on jousisekstetto; vuosina 1917 ja 1943 säveltäjä laati kaksi versiota jousiorkesterille. Sävellys valmistui kolmessa viikossa vuoden 1899 lopulla, mutta se sai kantaesityksensä Wienissä vasta 18. maaliskuuta 1902. Teos on yksiosainen ja tyyliltään myöhäisromanttinen. Se edustaa säveltäjän varhaistuotantoa.

Schönberg nimesi teoksen Richard Dehmelin runon mukaan. Sävellys on ”ohjelmamusiikkia, joka kuvailee ja ilmentää Richard Dehmelin runoa”.

*Kirkastetun yön* kantaesitys viivästyi, koska siinä käytettiin riitasoinnuksi koettua sävelyhdistelmää, ja kantaesitys päättyi mellakkaan ja käsirysyyn. Eräs wieniläinen arvostelija kirjoitti: ”Minusta tämä sekstetto vaikutti kuusijalkaiselta vasikalta, jollaisia näytellään markkinoilla.”

Teos kuultiin ensi kertaa Suomessa vuonna 1919.

## Lähteet

## Aiheesta muualla
* Muxeneder, Therese: »Verklärte Nacht«: Sextett für 2 Violinen, 2 Violen und 2 Violoncelli op. 4. (Äänite ja teosesittely.) Arnold Schönberg Center, Wien. 27.6.2023.
Puhallinkvintetto

**Puhallinkvintetto** on yleinen kamarimusiikin tyyppi. Teoksen esittävä kokoonpano on puhallinkvintetti. Kokoonpanoon kuuluu tavallisimmin huilu, oboe, klarinetti, fagotti ja käyrätorvi. Näistä neljä ensimmäistä on puupuhaltimia ja viimeinen vaskipuhallin. Puhallinkvintettojen lisäksi onkin sävelletty useita vaskikvintettoja, joiden kokoonpano koostuu pelkistä vaskista. 

Puhallinkvintettoja on sävelletty klassismin ajasta lähtien. Varhaisia esimerkkejä sävelsivät Franz Danzi ja Antonín Reicha. Myöhemmin oman puhallinkvintettonsa sävelsi Carl Nielsen. Vielä nykyaikana puhallinkvintetto on suosittu kamarimusiikin muoto; Suomessakin muiden muassa Kalevi Aho, Jukka Linkola ja Jouni Kaipainen ovat kokoonpanolle säveltäneet.
John Lort Stokes

Amiraali **John Lort Stokes** (1812 – 11. kesäkuuta 1885) oli Royal Navyn upseeri, joka seilasi *HMS Beaglellä* melkein 18 vuotta. 

Hän liittyi laivastoon vuonna 1824, ja lokakuussa 1825 hän tuli *Beaglelle* silloisen kapteenin Philip Parker Kingin alaisuuteen. *Beagle* osallistui hänen alaisuudessaan Etelä-Amerikan vesien tutkimiseen. Vuonna 1828 alus siirtyi Robert FitzRoyn komentoon. 

*Beaglen* toisen matkan jälkeen Stokes ylennettiin luutnantiksi ja teki John Clements Wickhamin alaisuudessa Australaasian vesien tutkimuksen. Wickhamin sairastuessa vakavasti vuonna 1841 Stokes otti laivalla komennon. Laiva palasi Britanniaan 1843, jolloin Stokes lähti laivalta ja kirjoitti *Beaglen* vuosina 1837–1843 tekemistä Australian tutkimuksista kirjan *Discoveries in Australia, with an account of the coasts and rivers explored and surveyed during the voyage of the Beagle, 1837–1843*. Kirja julkaistiin 1846.

Heinäkuussa 1846 Stokes ylennettiin kapteeniksi ja tutki Uutta-Seelantia neljän vuoden ajan. Vuosina 1860–1863 hän komensi laivaa, jonka tehtävä oli vartioida Englannin kanaalin rannikoita. Vuonna 1863 hän jäi eläkkeelle, ja sama vuonna hänestä tuli kontra-amiraali. Vara-amiraali hänestä tuli 1871 ja amiraali 1877. Hän kuoli kotonaan Scotchwellissä Walesissa vuonna 1885.

## Lähteet
Daniela Tjeder

**Daniela Tjeder** (s. 20. kesäkuuta 1985 Helsinki) on suomalainen jalkapalloilija. Hän pelaa Helsingin Jalkapalloklubissa ja Suomen maajoukkueessa.

Hyökkäyksessä ja keskikentällä pelaava Tjeder aloitti uransa HooGeen ja EBK:n juniorijoukkueissa. Vuonna 1999 hän siirtyi FC Espooseen, jossa hän voitti parhaimmillaan pronssia ja oli kaudella 2003 Naisten Liigan maalikuningatar. Syksyllä 2005 Tjeder pelasi Barryn yliopiston joukkueessa Yhdysvalloissa ja keväällä 2006 espanjalaisessa Levante UD:ssa. Kesällä 2006 hän siirtyi HJK:iin, jossa hän on voittanut Suomen cupin kolmesti sekä kahdesti SM-hopeaa ja kerran SM-pronssia.

Maajoukkueeseen Tjeder nousi ensi kerran vuonna 2005 ja hän on pelannut uransa aikana kaikkiaan kuusi maaottelua.

Marraskuussa 2017 Daniela Tjederistä tuli ensimmäinen naispelaaja, joka on edustanut Suomea A-maajoukkuetasolla sekä futsalissa että jalkapallossa.

## Lähteet
* 
* 

### Viitteet
Tris(hydroksimetyyli)aminometaani

**Tris(hydroksimetyyli)aminometaani** eli usein lyhyesti **tris** (C4H11NO3) on orgaaninen yhdiste, tarkemmin aminoalkoholi. Ainetta käytetään puskuriliuoksena ja lääkeaineena.

## Synteesi
Tris(hydroksimetyyli)aminometaani valmistetaan nitrometaanista ja formaldehydistä, jotka ovat kiinteässä olomuodossa. Aineet sekoitetaan ja reaktio tapahtuu emäksisen katalyytin avulla alle 55&nbsp;°C lämmössä. Reaktion lopulla seokseen lisätään suolahappoa. Tuote liuotetaan metanolin ja dikloorimetaanin seoksella ja pelkistetään nikkelikatalyytin avulla.

## Käyttö
Tris(hydroksimetyyli)aminometaanipuskuriliuos valmistetaan aineen vesiliuoksesta, johon lisätään hieman suolahappoa. Puskuriliuos toimii parhaiten pH:n ollessa 7,20&ndash;9,10. Tämä on useiden eliöiden fysiologinen pH, mikä tekee tris(hydroksimetyyli)aminometaaniliuoksesta käyttökelpoisen puskurin biokemiallisissa tutkimuksissa. Sama pH-alue on myös fosfaattipuskureilla, mutta ne voivat reagoida useiden solujen yhdisteiden kanssa. Hopeakloridielektrodeja ei tulisi käyttää, koska hopea ja tris(hydroksimetyyli)aminometaani muodostavat niukkaliukoisia yhdisteitä, jotka haittaavat elektrodien toimintaa.

Tris(hydroksimetyyli)aminometaanin käyttöä metabolisen asidoosin hoidossa on tutkittu. Tutkimusten mukaan aineen teho voi jopa olla parempi kuin yleisesti sairauden hoitoon käytetyn natriumbikarbonaatin, koska tris(hydroksimetyyli)aminometaanin puskurointikyky on parempi.

## Terveysvaikutukset

Tris(hydroksimetyyli)aminometaani on limakalvojen ärsytystä aiheuttava yhdiste. Nieltynä aine aiheuttaa pahoinvointia, häiriöitä verenkierrossa, ihon sinistymistä ja jopa tajuttomuuden. Ihokosketuksessa yhdiste voi aiheuttaa tulehduksen.

## Lähteet
Kansainvälinen unipäivä

**Kansainvälinen unipäivä** on vuosittainen tapahtuma, jonka tarkoituksena on muistuttaa uneen liittyvistä tärkeistä asioista. Teemoja ovat mm. lääketiede, kasvatus, sosiaaliset näkökulmat ja liikenne. Päivän tarkoituksena on vähentää uniongelmia paremman ennaltaehkäisyn ja unihäiriöiden hallinnan avulla. 

Kansainvälistä unipäivää vietetään vuosittain kevätpäiväntasausta edeltävänä perjantaina. Aiheena on liikenne, matkustus ja valppaus liikenteessä.

## Aiheesta muualla
*World Association of Sleep Medicine/World Sleep Day
Devon Murray

**Devon Michael Murray** (s. 28. lokakuuta 1988 Kildaren kreivikunta) on irlantilainen näyttelijä. Hän on tunnettu roolistaan Seamus Finniganina Harry Potter -elokuvasarjassa. Lisäksi hän on näytellyt Christyä elokuvassa *This Is My Father*, Malachya elokuvassa ''Seitsemännen portaan enkeli'' ja Geoffreyta elokuvassa *Yesterday's Children*.

Murray syntyi Kildaren kreivikunnassa Irlannissa, ja on Michael ja Fidelma Murrayn ainoa lapsi. Menestyttyään maanlaajuisesti laulamalla kykykilpailuissa hän liittyi Billie Barryn esiintymiskouluun. Myöhemmin hän siirtyi The National Performing Arts School -esiintymiskouluun, ja menestyi menestymistään sitä mukaa kun hän kasvoi ja kehittyi. Murrayn näyttelijänura kuitenkin alkoi elokuvan *This Is My Father* myötä, mikä avasi ovet suurille elokuvarooleille. *Seitsemännen portaan enkeli* ja *Yesterday's Children* soivatkin Murraylle maailmanlaajuista huomiota ja auttoivat häntä pääsemään Seamus Finniganin rooliin Harry Potter -elokuviin.

Murray on kokenut ratsastaja, ja hän on kilpaillut lukuisissa kisoissa ympäri Irlantia. Hän on myös voittanut useita mitaleita. Muita Devonin harrastuksia ovat rullalautailu, mönkijät, tanssiminen ja rapmusiikki. Hän on sanonut ihailevansa muun muassa irlantilaismuusikko Christy Moorea. Murray on roomalaiskatolinen. 

## Aiheesta muualla
* Devon Murrayn kotisivu
58534 Logos

**58534 Logos** on cubewanoihin luokiteltava Kuiperin vyöhykkeen objekti, jolla on Zoe-niminen kiertolainen. Logoksen ja Zoen nimet tulevat gnostilaisesta traditiosta. Ennen kuin Logos sai nimensä se tunnettiin tunnuksella ****.

Logoksen kiertolainen Zoe löydettiin 17. marraskuuta 2001 Hubble-teleskoopilla. Se sai väliaikaisen nimen **S/2001 (58534) 1** ja löydön varmistuttua nimen **Zoe** (virallisesti **(58534) Logos I Zoe**). Sen halkaisijaksi arvioidaan  ja sen kiertoradan isoakselin puolikas on .

## Kuvia

## Lähteet
Eileen Ryan

**Eileen Ryan** (alk. **Eileen Annucchi**, 16. lokakuuta 1927 New York – 9. lokakuuta 2022) oli yhdys­valtalainen näyttelijä.

## Yksityiselämä

Ryan oli roomalais­katolilainen. Hänen suku­juurensa olivat Irlannista ja Italiasta. Hän tapasi 1957 ohjaaja-näyttelijä Leo Pennin näytelmäharjoituksissa. Ryan ja Penn menivät naimisiin vuonna 1958 ja olivat yhteydessä Leo Pennin kuolemaan 1998 saakka. Eileen ja Leo Pennin lapsista Michael on muusikko sekä Sean ja Chris näyttelijöitä.

## Filmografia

* *[[Jugment in Berlin]]* (1988)
* *[[The Indian Runner]]* (1991)
* *[[Magnolia (elokuva)|Magnolia]]* (1999)
* *[[Kaikki kuninkaan miehet (vuoden 2006 elokuva)|Kaikki kuninkaan miehet]]* (2006)
* *[[Bonanza]]*
* *[[Matlock (televisiosarja)|Mat­lock]]*
* *[[Tohtori Ben Casey]]*
* *[[Tales of Fells Fargo]]*
* *[[Pieni talo Preerialla]]*
* *[[NYPD Blue]]*
* *[[Teho-osasto (televisiosarja)|Teho-osasto]]*
* *[[Ally McBeal]]*
* *[[C.S.I.]]*

## Lähteet

## Aiheesta muualla

*  Notable Names Data­basessa 
*  Internet Broadway Databasessa
Patrick Doyle

**Patrick Alan Doyle** (6. huhtikuuta 1953 Uddingston, Skotlanti, Iso-Britannia) on brittiläinen elokuvasäveltäjä. Hän on ollut kaksi kertaa ehdolla Parhaan musiikin Oscar-palkintoon elokuvista *[[Järki ja tunteet (elokuva)|Järki ja tunteet]]* (1995) ja *[[Hamlet (vuoden 1996 elokuva)|Hamlet]]* (1996). Hän on tehnyt useasti yhteistyötä Kenneth Branaghin kanssa ja on säveltänyt musiikin muun muassa tämän ohjaamiin elokuviin *[[Kuningas Henrik V (elokuva)|Kuningas Henrik V]]* (1989), *[[Kuten haluatte (vuoden 2006 elokuva)|Kuten haluatte]]* (2006) ja *[[Thor (elokuva)|Thor]]* (2011).

Hän on säveltänyt lisäksi musiikin muun muassa elokuvaan *[[Harry Potter ja liekehtivä pikari (elokuva)|Harry Potter ja liekehtivä pikari]]* (2005). 

## Filmografia

## Lähteet

## Aiheesta muualla
* 
*
David Heyman

**David Jonathan Heyman** (s. 1961 Lontoo, Englanti, Iso-Britannia) on brittiläinen elokuvatuottaja ja elokuvatuotantoyrityksen Heyday Filmsin perustaja. Hän on tuottanut Harry Potter -elokuvasarjan sekä vuoden 2013 elokuvan *[[Gravity]]*. Gravity oli toinen elokuva, jonka Heyman teki yhdessä ohjaaja Alfonso Cuarón kanssa. Ensimmäinen oli Harry Potter ja Azkabanin vanki. Vuonna 2016 hän tuotti elokuvat *[[Valo valtameren yllä]]* ja *[[Ihmeotukset ja niiden olinpaikat (elokuva)|Ihmeotukset ja niiden olinpaikat]]*.

## Aiheesta muualla
*
Aris Thessaloniki BC

**Aris BC** (, tunnetaan myös nimellä **K.A.E. Aris**) on kreikkalainen koripalloseura. Seura on yksi Kreikan menestyneimmistä joukkueista Olympiakos BC:n ja Panathinaikos BC:n jälkeen. Joukkue on osa Aris Thessaloniki -yleisseuraa.

## Historia

Seuran ensimmäinen Kreikan mestaruus tuli vuonna 1930, heti kahdeksan vuotta koripallojaoston perustamisen jälkeen. Hiljaiseloa kesti aina vuoteen 1979 saakka, jolloin seura voitti toisen Kreikan mestaruutensa. Vuonna 1985 Aris voitti ensimmäisen *tuplansa* eli sekä Kreikan mestaruuden että Kreikan Cupin. Seuran kulta-aikaa olivat erityisesti vuodet 1985-1991, jolloin se voitti Kreikan mestaruuden 7 kertaa peräkkäin. Vuonna 1985 Aris pääsi myös Korać Cupin semifinaaleihin, mutta tie kuitenkin pysähtyi Pallacanestro Varesen voitettua kreikkalaiset. Tällöin Arisissa pelasivat muun muassa Nikos Galis ja Panagiotis Giannakis.

Arisin Euroopan valloitus alkoi kuitenkin vasta 1990-luvulla. Silloin seura voitti Saporta Cupin (1993) ja Korać Cupin (1997). Vuonna 2003 seura voitti vielä EuroCup Challengen. Vuodelta 2004 on seuran viimeisin Kreikan Cupin voitto.

Viime vuodet ovat olleet seuralta hiljaiseloa. Kaudella 2005-2006 seura sijoittui ULEB Cupissa kuitenkin toiseksi varmistaen näin paikkansa Euroliigassa 14 vuoden poissaolon jälkeen. Euroliiga-kaudella 2007-2008 seura onnistui valmentajansa Gordon Herbertin johdolla kiusaamaan suuria seuroja päästen 16:n parhaan joukkoon. Samana vuonna Hanno Möttölä edusti Arisia. Fanien harmiksi Aris ei päässyt kaudeksi 2008-2009 Euroliigaan vaan joutui pelaamaan ULEB Eurocupia. Siellä joukkue jäi lohkovaiheeseen.

## Mestaruudet

* Kreikan mestari 1930, 1979, 1983, 1985, 1986, 1987, 1988, 1989, 1990, 1991 (10)
* Kreikan cup-voittaja 1985, 1987, 1988, 1989, 1990, 1992, 1998, 2004 (8)
* Saporta Cup 1993
* Korać Cup 1997
* EuroCup Challenge 2003

## Seurassa pelaneita

## Lähteet

## Aiheesta muualla
* Euroliiga 
* Virallinen kotisivu
Rebecca Lacey

**Rebecca Lacey** (20. huhtikuuta 1965 Watford, Hertfordshire, Yhdistynyt kuningaskunta) on walesilaista syntyperää oleva englantilainen näyttelijä. Hän on edesmenneen näyttelijä Ronald Laceyn tytär. Rebecca Lacey on näytellyt muun muassa televisiosarjassa *[[Laakson kuningas]]* taloudenhoitaja Irene Stuartin roolissa ja myös televisiosarjassa *[[Sairaalaelämää]]*.

## Aiheesta muualla
*
Warbringer

**Warbringer** on yhdysvaltalainen thrash metal -yhtye. Yhtye perustettiin 2004 Onslaught nimellä, mutta nimi muuttui Warbringeriksi yhtyeen saatua tietää samannimisen thrash metal -yhtyeen olevan Britanniassa. Vuonna 2008 yhtye sopi levytyssopimuksen Century Medialle Century Median edustajan nähtyä heidän esiintymisensä. 

## Kokoonpano
### Nykyinen
* John Kevill – laulu
* John Laux – kitara
* Jeff Potts - kitara
* Ben Mottsman - basso
* Carlos Cruz – rummut

### Entiset jäsenet
* Adam Carrol - kitara
* Andy Laux - basso
* Emilio Hoschet – kitara
* Evan Reiter – rummut
* Victor – kitara
* Ryan Bates – rummut
* Ben Bennett – basso
* Nic Ritter - rummut

## Diskografia
### Demot
* 2004: *2004 demo*
* 2005: *Born of the Ruins*

### EP:t
* 2006: *One By One, The Wicked Fall*
* 2009: *Limited Edition Rough Mix Tracks*

### Studioalbumit
* 2008: *[[War Without End]]*
* 2009: *[[Waking into Nightmares]]*
* 2011: *[[Worlds Torn Asunder]]*
* 2013: **
* 2017: *[[Woe to the Vanquished]]*
* 2020: *[[Weapons of Tomorrow]]*
Thomas George Gentry

**Thomas George Gentry** (1843–1905) oli yhdysvaltalainen(?) lintutieteilijä ja kirjailija.

Gentry julkaisi teoksen *Life-histories of the Birds of Eastern Pennsylvania* vuonna 1876. Vuonna 1878 hän julkaisi kirjansa *The House Sparrow at Home and Abroad: With Some Concluding Remarks Upon Its Usefulness* (Campbell PR). Vuonna 1882 julkaistiin hänen kirjansa *Nests and Eggs of Birds of United States*.

Gentry nimesi linnuista sininiskanärhen (*Cyanocorax heilprini*) 1885.

## Lähteet
Juutalaisuuden käsitys Jeesuksesta

**Juutalaisuudessa Jeesusta** ei pidetä Jumalan Poikana, eikä hänellä ole mitään asemaa juutalaisessa uskonnossa. Juutalaiset uskonoppineet pitävät Jeesusta vääränä messiaana, joka yritti vapauttaa juutalaiset Rooman vallasta siinä epäonnistuen.

Juutalaisuudessa ei hyväksytä kristinuskossa vakiintuneita ajatuksia esimerkiksi siitä, että Jeesus voisi antaa syntejä anteeksi tai että ihmiset voisivat päästä Jeesuksen kautta Jumalan luo.

Jeesus oli kuitenkin uskonnoltaan juutalainen, hänen opetuksensa noudattivat tuon ajan juutalaisia oppeja ja hän kehotti ihmisiä noudattamaan juutalaista lakia. Suurin osa Jeesuksen seuraajista oli myös juutalaisia.

## Talmud ja ”Jeshu”

Juutalaisten Talmudissa mainitaan Jeshu-nimisen henkilön teloitetun pääsiäisenä noituuden harjoituksesta ja Israelin eksyttämisestä. Samassa yhteydessä mainitaan Jeesuksella olleen viisi opetuslasta: Matthai, Nakai, Nezer, Buni ja Todah. Talmudissa kerrotaan myös Jeesuksen olleen juutalaisen naisen ja Pantera-nimisen roomalaisen sotilaan avioton lapsi.

## Lähteet

## Aiheesta muualla
*
Fundamentals of argumentation theory

**Fundamentals of argumentation theory: A handbook of historical backgrounds and contemporary developments** (suom. argumentaatioteorian perusteet: historiallisten taustojen ja nykyisten kehitysten käsikirja) on vuonna 1996 ilmestynyt argumentaation ja retoriikan perusteos. Teos esittelee tiivisti väitteiden perusteluopin keskeiset kehitysvaiheet antiikista nykyaikaan. Kirja sisältää huomattavan laajan luokitellun kirjallisuusluettelon. 

## Lähteet

*
Laurence Markham Huey

**Laurence Markham Huey** (6. syyskuuta 1892 Tiajuana Valley Kalifornia – 11. kesäkuuta 1963 San Diego) oli yhdysvaltalainen eläintieteilijä.

Huey liittyi 16-vuotiaana Katherine Stephensin San Diegon luonnonhistoriallisessa museossa (SDNHM) järjestämälle Luonnontutkijoiden luokalle. Muuten hän oli itseoppinut eläintieteilijä. Vuonna 1913 Huey tapasi Donald R. Dickeyn, varakkaan lintujen kerääjän ja valokuvaajan, jonka kanssa hän työskenteli seuraavat kymmenen vuotta keräten lintuja Kaliforniasta ja Arizonasta sekä perehtyen valokuvaamiseen. Syksyisin ja talvisin Huey työskenteli metsätöissä ja puutarhoissa. Vuonna 1914 Huey valittiin San Diegon luonnonhistoriallisen seuran jäseneksi. Vuonna 1923 hän liittyi San Diegon luonnonhistoriallisen museon henkilökuntaan ja toimi SDNHM:n lintu- ja nisäkäsosastojen kuraattorina 38 vuotta, 1923–1961.

Huey kirjoitti ja julkaisi 164 tieteellistä artikkelia ja kuvaili 84 litu-ja nisäkäslajia tai -alalajia, muun muassa karibianhaikaran (*Egretta tricolor*) alalajin *occidentalis* 1927.

## Lähteet
* SDNHM

### Viitteet
Paul Poaniewa

**Paul Poaniewa** (s. 8. marraskuuta 1953 Nouméa, Uusi-Kaledonia) on entinen ranskalainen korkeushyppääjä.

Poaniewa sijoittui yleisurheilun sisäratojen EM-kilpailujen korkeushypyssä viidenneksi Katowicessa 1975 tuloksella 219&nbsp;cm, 20:nneksi San Sebastiánissa 1977 tuloksella 210&nbsp;cm sekä 18:nneksi Milanossa 1978 tuloksella 205&nbsp;cm. Ulkoratojen arvokilpailuihin hän osallistui kolmasti mutta ei selviytynyt kertaakaan loppukilpailuun. Rooman EM-kilpailuissa 1974 hänen karsintatuloksensa oli 208&nbsp;cm, Montréalin 1976 olympialaisissa hän karsiutui tuloksella 205&nbsp;cm ja Prahan EM-kilpailuissa 1978 hän hyppäsi 210&nbsp;cm.

Ranskan mestaruuden 187-senttinen ja 75-kiloinen Poaniewa voitti ulkoradoilla vuosina 1973–1975 ja 1977–1978 sekä hallissa vuosina 1975 ja 1977–1978. Hän paransi Ranskan ennätystä kolmasti: heinäkuussa 1973 hän hyppäsi tuloksen 222&nbsp;cm ja kesäkuussa 1975 Saint-Étiennessä hän ylitti ensin 224&nbsp;cm ja sitten 226&nbsp;cm. Viimeksi mainittu säilyi Ranskan ennätyksenä lähes kuusi vuotta kunnes Franck Bonnet pääsi senttimetrin verran korkeammalle. Seuratasolla Poaniewa edusti Stade Français'ta.

## Henkilökohtaiset ennätykset

* Korkeushyppy: 226&nbsp;cm (1975)
* Kymmenottelu: 6&nbsp;584&nbsp;p (1979)

## Lähteet

*
Olavi Svanberg

**Olavi Armas Svanberg** (10. joulukuuta 1941 Sysmä – 25. elokuuta 2002) oli suomalainen hiihtosuunnistaja. 

Svanberg voitti urallaan kuusi MM-mitalia, ja hän oli ensimmäinen suomalainen miesten hiihtosuunnistuksen maailmanmestari. Ensimmäisen henkilökohtaisen mitalinsa ja mestaruutensa hän voitti hiihtosuunnistuksen MM-kisoissa Hyvinkäällä 1975. Samoissa kisoissa hän oli voittamassa kultaa myös viestissä, jossa olivat mukana myös Pekka Pökälä, Heimo Taskinen ja Jorma Karvonen. Toisen henkilökohtaisen kullan Svanberg voitti Itävallan Aigenissa vuonna 1982. Lisäksi hän oli mukana voittamassa pronssia samojen kisojen viestissä, sekä hopeaa Ruotsin Avestan viestissä vuonna 1980 ja Italian Lavaronessa 1984. Suomen-mestaruuksia Svanberg voitti neljä vuosina 1972–1978.

Svanberg toimi Suomen hiihtomaajoukkueen huoltajana 1998–2002. Siviiliammatiltaan hän oli rajaylivääpeli. Hän edusti urallaan Kiteen Urheilijoita, Sysmän Sisua ja Joutsan Pommia. Svanberg hukkui Laatokkaan vuonna 2002.

## Lähteet
*
Kalliosirkunjyvä

**Kalliosirkunjyvä** (*Hackelia deflexa*, syn. *Lappula deflexa*) on Suomessa rauhoitettu lemmikkikasvilaji.

## Ulkonäkö ja koko
Yksi- tai kaksivuotinen kalliosirkunjyvä kasvaa 20–60 senttimetriä korkeaksi. Se on pysty- tai kohenevavartinen ja pehmeäkarvainen. Lehdet ovat kapeita. Kalliosirkunjyvän kukinto on monihaarainen ja sen siniset kukat ovat pieniä, 3–6 mm leveitä. Parhaiten lajin tunnistaa sen hedelmysten särmissä olevista ankkuripäisistä piikeistä.

## Levinneisyys
Kalliosirkunjyvän levinneisyys on sirkumpolaarinen, joskin Pohjois-Amerikassa esiintyvät populaatiot kuuluvat eri rotuun. Laji on laajalle levinnyt Euroopan ja Aasian vuoristoissa. Pohjoismaissa kalliosirkunjyvää tavataan pääasiassa Ruotsin ja Norjan tuntureilla. Suomessa lajin esiintymät ovat hajallaan Etelä-, Itä- ja Pohjois-Suomessa. Kalliosirkunjyväesiintymiä tunnetaan Heinolasta, Savonlinnasta, Kuusamosta, Enontekiöltä, Inarista ja Utsjoelta. Yksittäisissä kasvustoissa on useimmiten enintään muutamia kymmeniä yksilöitä. Laji on luokiteltu Suomessa vaarantuneeksi.

## Elinympäristö
Kalliosirkunjyvä on tyypillinen etelävuorikasvi, joka viihtyy lämpimillä pahdanaluskivikoilla. Laji suosii kalkkipitoista kallioperää ja tarvitsee runsaasti typpeä. Varsin usein esiintymät sijaitsevatkin kotkan, piekanan tai korpin pesäpengermien alla, joista valuvat ulosteet lannoittavat maaperää. Uusille kasvupaikoille kalliosirkunjyvä leviää piikkisten hedelmysten takertuessa eläinten turkkeihin.

## Lähteet
* Laine, Unto: *Kalliosirkunjyvä*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 176–177.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2022: Kalliosirkunjyvän (''Hackelia deflexa'') levinneisyys Suomessa.
* Pinkka – Lajintuntemuksen oppimisympäristö: Kalliosirkunjyvä (''Hackelia deflexa'')
* Luontoportti: Kalliosirkunjyvä (''Hackelia deflexa'')